stanford-oval/wikipedia huggingface dataset:
Johannes Angelus Arcimboldus

Johannes Angelus Arcimboldus (k. 1555) toimi paavi Leo X:n nimittämänä anekaupan yliasiamiehenä Saksassa ja Pohjoismaissa. Tässä toimessaan hän vieraili 1518 Ruotsissa.
Arcimboldus kuului vanhaan aatelissukuun ja nousi pian paavi Leo X:n lähipiiriin. 1514 hänet nimitettiin anekaupan yliasiamieheksi suureen osaa Saksaa sekä Pohjoismaihin. 1516 hän saapui Kööpenhaminaan ja jatkoi matkaa 1518 Ruotsiin luvattuaan kuningas Kristian II:lle toimia unioniaatteen hyväksi ja  Sten Sturea vastaan. Sture kuitenkin taivutteli vaikutusvaltaisen paavin lähettilään puolelleen, ja niinpä palatessaan 1519 Ruotsista Arcimboldus oli joutua Kristian-kuninkaan vangiksi. Itse hän pääsi pakenemaan Lyypekkiin, mutta anekaupasta saadut rikkaudet joutuivat kuninkaan käsiin. Roomaan päästyään yhteistoiminta Sten Sturen kanssa uhkasi kääntyä Arcimboldukselle vaaralliseksi, mutta hänen onnistui päästä paavin suosioon. Hän kohosi pian arvoasteissa ja kuoli Milanon arkkipiispana.
John Margolies

John Margolies (16. toukokuuta 1940 New Canaan, Connecticut – 26. toukokuuta 2016 Manhattan, New York, New York) oli yhdysvaltalainen arkkitehtuurikriitikko, valokuvaaja ja kirjailija.
Margolies otti urallansa yli 11 000 kuvaa Yhdysvalloista. Suurin osa kuvista liittyi arkkitehtuuriin, mutta hän kuvasi myös Yhdysvaltain kulttuuria. Margolies suoritti taidehistorian ja journalismin kandidaatin tutkinnot Pennsylvanian yliopistosta ja valmistui myös viestinnän maisteriksi.
Ӗ

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
Ӗ ӗ
Kyrillinen kirjaimisto
Nykyaikaiset kirjaimet
| А | Ӓ | Ӑ | Ӕ | Б | В | Г |
| Ѓ | Ґ | Ғ | Ҕ | Д | Ђ | Е |
| Ё | Ӗ | Є | Ә | Ӛ | Ж | Ӝ |
| Җ | З | Ҙ | Ӟ | Ӡ | Ԅ | Ѕ |
| Ԇ | И | Ӥ | Ӣ | І | Ї | Ӏ |
| Й | Ҋ | Ј | К | Қ | Ҝ | Ҟ |
| Ҡ | Ӄ | Л | Љ | Ԉ | М | Ӎ |
| Н | Њ | Ҥ | Ң | Ԋ | О | Ӧ |
| Ө | П | Р | С | Ԍ | Т | Ԏ |
| Ћ | Ќ | У | Ў | Ӱ | Ӳ | Ӯ |
| Ү | Ұ | Ф | Х | Һ | Ц | Ч |
| Џ | Ш | Щ | Ъ | Ы | Ӹ | Ь |
| Э | Ю | Я |  |  |  |  |
Muinaiset kirjaimet
| Ҁ | Ѹ | Ѡ | Ѿ | Ѻ | Ѣ | Ꙗ |
| Ѥ | Ꙓ | Ѧ | Ѫ | Ѩ | Ѭ | Ѯ |
| Ѱ | Ѳ | Ѵ | Ѷ |  |  |  |
Ӗ on kyrillinen kirjain. Se sisältyy tšuvassin aakkosiin ja on aakkosjärjestyksessä yhdeksäs kirjain. Se esiintyy ensi kerran Ivan Jakovlevin vuonna 1873 julkaisemassa tšuvassin aakkostossa. Ӗ on muodostettu kyrillisestä kirjaimesta е lisäämällä siihen lyhyysmerkki. Kirjain on samannäköinen kuin latinalaisen kirjaimiston ě.
Ääntäminen

Ӗ on tšuvassissa vokaali, jonka äännearvo vaihtelee suuresti. Sillä merkitään laveaa suppeaa etuvokaalia [i], laveaa puolisuppeaa keskivokaalia [ɘ] ja pyöreää puoliväljää keskivokaalia [ɞ].
Koodit

Alla olevassa taulukossa on lueteltu ison ja pienen kirjaimen koodiarvot heksalukuina eri merkistöissä.
|  | Ӗ | ӗ |
| --- | --- | --- |
| Unicode | 04D6 | 04D7 |
ISO 8859-5: -
KOI8: -
Windows-1251: -
MS-DOS-koodisivu 866: -
| HTML | &#x04D6; | &#x04D7; |
Johnny and the Hurricanes

Johnny & The Hurricanes on yhdysvaltalainen rock 'n' roll -yhtye Ohiosta. Yhtyeen perusti joukko nuoria opiskelijoita vuonna 1957. Kukaan jäsenistä ei halunnut laulaa. Yhtyeen kuuluisin hitti lienee Red river rock (1959), jota myytiin yli miljoona kappaletta.
Aiheesta muualla

Johnny and the Hurricanesin kotisivut (englanniksi)
Ӓ

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
Ӓ ӓ
Kyrillinen kirjaimisto
Nykyaikaiset kirjaimet
| А | Ӓ | Ӑ | Ӕ | Б | В | Г |
| Ѓ | Ґ | Ғ | Ҕ | Д | Ђ | Е |
| Ё | Ӗ | Є | Ә | Ӛ | Ж | Ӝ |
| Җ | З | Ҙ | Ӟ | Ӡ | Ԅ | Ѕ |
| Ԇ | И | Ӥ | Ӣ | І | Ї | Ӏ |
| Й | Ҋ | Ј | К | Қ | Ҝ | Ҟ |
| Ҡ | Ӄ | Л | Љ | Ԉ | М | Ӎ |
| Н | Њ | Ҥ | Ң | Ԋ | О | Ӧ |
| Ө | П | Р | С | Ԍ | Т | Ԏ |
| Ћ | Ќ | У | Ў | Ӱ | Ӳ | Ӯ |
| Ү | Ұ | Ф | Х | Һ | Ц | Ч |
| Џ | Ш | Щ | Ъ | Ы | Ӹ | Ь |
| Э | Ю | Я |  |  |  |  |
Muinaiset kirjaimet
| Ҁ | Ѹ | Ѡ | Ѿ | Ѻ | Ѣ | Ꙗ |
| Ѥ | Ꙓ | Ѧ | Ѫ | Ѩ | Ѭ | Ѯ |
| Ѱ | Ѳ | Ѵ | Ѷ |  |  |  |
Ӓ on kyrillinen kirjain. Se sisältyy hantin, kiltinänsaamen ja vuorimarin aakkosiin. Se kuului myös vuosina 1957–1996 käytössä olleeseen gagauzin kyrilliseen aakkostoon. Kirjain on muodostettu kyrillisestä kirjaimesta а lisäämällä siihen treema. Se on samannäköinen kuin latinalaisen kirjaimiston ä.
Ääntäminen

Ӓ ääntyy hantissa vokaalina /ɐ/, kiltinänsaamessa vokaalina /a/ ja vuorimarissa vokaalina /æ/. Gagauzissa sillä merkittiin vokaaleja [ɛ] ja [æ].
Koodit

Alla olevassa taulukossa on lueteltu ison ja pienen kirjaimen koodiarvot heksalukuina eri merkistöissä.
|  | Ӓ | ӓ |
| --- | --- | --- |
| Unicode | 04D2 | 04D3 |
ISO 8859-5: –
KOI8: –
Windows-1251: –
MS-DOS-koodisivu 866: –
| HTML | &#x04D2; | &#x04D3; |
Z36

| Z36 |
| --- | --- |

Aluksen vaiheet
Rakentaja:  Deutsche Schiff- und Maschinenbau, Bremen
Kölinlasku:  15. syyskuuta 1941
Laskettu vesille:  15. toukokuuta 1943
Palveluskäyttöön:  19. helmikuuta 1944
Poistui palveluskäytöstä:  uponnut 12. joulukuuta 1944
Tekniset tiedot
Uppouma:  3 600 t
Pituus:  127 m (kokonaispituus)
Leveys:  12 m
Syväys:  4,21 m
Koneteho:  2 x Wagner-turbiinia 70 000 shp
Nopeus:  36,5 solmua
Miehistöä:  330
Aseistus
Aseistus:  5 x 12,7 cm tykkiä 4 x 3,7 cm ilmatorjuntatykkiä 5 x 2 cm ilmatorjuntatykkiä 8 x 533 mm torpedoputkea 76 x miinaa 4 x syvyyspomminheitintä
Z36 oli Saksan laivaston tyypin 1936A hävittäjä toisessa maailmansodassa.
Valmistus

Alus tilattiin 17. helmikuuta 1941 Bremenistä Deutsche Schiff- und Maschinenbaulta, missä köli laskettiin 15. syyskuuta telakkanumerolla 1006. Alus laskettiin vesille 15. toukokuuta 1943 ja valmistui 19. helmikuuta 1944.
Palvelus

Alus lähetettiin 12. joulukuuta 1944 kahden muun Saksan laivaston hävittäjän sekä pienempien apualusten kanssa miinoittamaan Suomenlahden kapeikkoa Naissaaren ja Porkkalanniemen välillä vanhan sulkumiinoituksen vahvistamiseksi. Tarkoituksena oli vaikeuttaa Neuvostoliiton laivaston pääsyä Itämerelle. Kovassa tuulessa ja lumituiskussa Z36 ja Z35 ajoivat omaan miinoitukseen ja upposivat Porkkalan vuokra-alueen edustalle. Onnettomuudessa hukkui noin 600 miestä. Merestä löydetyt ruumiit haudattiin ensin Inkoon Fageröhön, josta ne siirrettiin myöhemmin Saksalaisten sotilaiden hautausmaalle Vantaan Honkanummelle.
Z33

| Z33 |
| --- | --- |


Aluksen vaiheet
Rakentaja:  Deutsche Schiff- und Maschinenbau, Bremen
Kölinlasku:  22. joulukuuta 1940
Laskettu vesille:  15. syyskuuta 1941
Palveluskäyttöön:  6. helmikuuta 1943
Poistui palveluskäytöstä:  Neuvostoliitolle 1946
Tekniset tiedot
Uppouma:  2 637 t (standardi) 3 575 t (kuormattu)
Pituus:  127 m (kokonaispituus)
Leveys:  12 m
Syväys:  3,9 m
Koneteho:  2 x Wagner-turbiinia 70 000 shp
Nopeus:  36 solmua
Miehistöä:  315
Aseistus
Aseistus:  4 x 15 cm tykkiä 4 x 3,7 cm ilmatorjuntatykkiä 10 x 2 cm ilmatorjuntatykkiä 8 x 533 mm torpedoputkea 76 x miinaa 4 x syvyyspomminheitintä
Z33 oli Saksan laivaston tyypin 1936 Mob hävittäjä toisessa maailmansodassa.
Valmistus

Alus tilattiin 19. syyskuuta 1939 Deutsche Schiff- und Maschinenbaulta Bremenistä, missä köli laskettiin 22. joulukuuta 1940 telakkanumerolla 1003. Alus laskettiin vesille 15. syyskuuta 1941 ja valmistui 6. helmikuuta 1943.
Palvelus

Alus luovutettiin 1946 sotakorvauksena Neuvostoliitolle.
Z32

| Z32 |
| --- | --- |


Aluksen vaiheet
Rakentaja:  Deutsche Schiff- und Maschinenbau, Bremen
Kölinlasku:  1. marraskuuta 1940
Laskettu vesille:  15. elokuuta 1941
Palveluskäyttöön:  15. syyskuuta 1942
Poistui palveluskäytöstä:  ajettu maihin uppoamisen estämiseksi 9. kesäkuuta 1944
Tekniset tiedot
Uppouma:  2 637 t (standardi) 3 575 t (kuormattu)
Pituus:  127 m (kokonaispituus)
Leveys:  12 m
Syväys:  3,9 m
Koneteho:  2 x Wagner-turbiinia 70 000 shp
Nopeus:  36 solmua
Miehistöä:  315
Aseistus
Aseistus:  4 x 15 cm tykkiä 4 x 3,7 cm ilmatorjuntatykkiä 10 x 2 cm ilmatorjuntatykkiä 8 x 533 mm torpedoputkea 76 x miinaa 4 x syvyyspomminheitintä
Z32 oli Saksan laivaston tyypin 1936 Mob hävittäjä toisessa maailmansodassa.
Valmistus

Alus tilattiin 19. syyskuuta 1939 Deutsche Schiff- und Maschinenbaulta Bremenistä, missä köli laskettiin 1. marraskuuta 1940 telakkanumerolla 1002. Alus laskettiin vesille 15. elokuuta 1941 ja valmistui 15. syyskuuta 1942.
Palvelus

Alus ajettiin maihin uppoamisen estämiseksi 9. kesäkuuta 1944.
John Marino

John Marino vuonna 2019.
John Marino (s. 21. toukokuuta 1997) on yhdysvaltalainen NHL-seura Utah Hockey Clubia edustava jääkiekkoilija. Hän on pelipaikaltaan puolustaja ja kätisyydeltään right. Kaudella 2019-2020 alkaneella NHL-urallaan Marino on pelannut 253 runkosarjaottelua, joissa on tehnyt 14 maalia ja 68 syöttöä eli 82 tehopistettä. Marino on edustanut myös Pittsburgh Penguinsia Tammikuussa 2021 Marino teki Penguinsin kanssa kuusivuotisen ja yhteensä 26,4 miljoonan dollarin arvoisen jatkosopimuksen. Tämä sopimus astuu voimaan kun Marinon tulokassopimus päättyy kauden 2020-2021 jälkeen. Heinäkuussa 2022 Penguins kauppasi Marinon New Jersey Devilsiin vaihdossa Ty Smithiin ja kolmannen kierroksen varausvuoroon vuoden 2023 varaustilaisuudessa. Kesäkuussa 2024 Devils kauppasi Marinon ja viidennen kierroksen varausvuoron vuoden 2024 varaustilaisuudessa Utah Hockey Clubiin vaihdossa toisen kierroksen varausvuoroon vuoden 2024 varaustilaisuudessa ja toisen kierroksen varausvuoroon vuoden 2025 varaustilaisuudessa.
Jalkapallon Euroopan-mestaruuskilpailujen 2016 pudotuspelivaihe

Jalkapallon Euroopan-mestaruuskilpailujen 2016 pudotuspelivaihe alkoi 25. kesäkuuta 2016 ja päättyi 10. heinäkuuta 2016 loppuotteluun Saint-Denis'ssä, Ranskassa.
Karsiutuneet joukkueet

Kuuden lohkon voittajat ja toiseksi tulleet etenivät suoraan pudotuspelivaiheeseen, kuten myös neljä parasta kolmanneksi sijoittunutta joukkuetta.
| Lohko | Voittajat | Toiseksi tulleet | Kolmanneksi tulleet |
| --- | --- | --- | --- |
| A |  Ranska |  Sveitsi | — |
| B |  Wales |  Englanti |  Slovakia |
| C |  Saksa |  Puola |  Pohjois-Irlanti |
| D |  Kroatia |  Espanja | — |
| E |  Italia |  Belgia |  Irlanti |
| F |  Unkari |  Islanti |  Portugali |
Neljännesvälierät > Sveitsi vs. Puola

| --- | --- |
           }}   Sveitsi :            }}   Puola
Neljännesvälierät > Wales vs. Pohjois-Irlanti

| --- | --- |
           }}   Wales :            }}   Pohjois-Irlanti
Neljännesvälierät > Kroatia vs. Portugali

| --- | --- |
           }}   Kroatia :            }}   Portugali
Neljännesvälierät > Ranska vs. Irlanti

| --- | --- |
           }}   Ranska :            }}   Irlanti
Neljännesvälierät > Saksa vs. Slovakia

| --- | --- |
           }}   Saksa :            }}   Slovakia
Neljännesvälierät > Unkari vs. Belgia

| --- | --- |
           }}   Unkari :            }}   Belgia
Neljännesvälierät > Italia vs. Espanja

| --- | --- |
           }}   Italia :            }}   Espanja
Neljännesvälierät > Englanti vs. Islanti

| --- | --- |
           }}   Englanti :            }}   Islanti
Puolivälierät > Puola vs. Portugali

| --- | --- |
           }}   Puola :            }}   Portugali
Puolivälierät > Wales vs. Belgia

| --- | --- |
           }}   Wales :            }}   Belgia
Puolivälierät > Saksa vs. Italia

| --- | --- |
           }}   Saksa :            }}   Italia
Puolivälierät > Ranska vs. Islanti

| --- | --- |
           }}   Ranska :            }}   Islanti
Välierät > Portugali vs. Wales

| --- | --- |
           }}   Portugali :            }}   Wales
Välierät > Saksa vs. Ranska

| --- | --- |
           }}   Saksa :            }}   Ranska
Loppuottelu

| --- | --- |
           }}   Portugali :            }}   Ranska
John Mark Gannon

John Mark Gannon (12. kesäkuuta 1877 Erie – 5. syyskuuta 1968) oli yhdysvaltalainen roomalaiskatolinen arkkipiispa. Hänet vihittiin papiksi pennsylvanialaiseen Erien hiippakuntaan 21. joulukuuta 1901 ja nimitettiin sen vihkipiispaksi sekä Nilopoliin titulaaripiispaksi 13. marraskuuta 1917. Piispaksi vihkiminen seurasi 6. helmikuuta 1918. Pääkonsekraattorina toimi Michael John Hoban, jota avustivat Philip Richard McDevitt ja John Joseph McCort.
Gannon sai 26. elokuuta 1920 nimityksen Erien piispaksi, ja hänet asetettiin tähän virkaan 16. joulukuuta. Hänelle myönnettiin 25. marraskuuta 1953 arkkipiispan henkilökohtainen arvonimi. Hän jäi eläkkeelle 9. joulukuuta 1966, jolloin hän sai nimityksen Tacaratan titulaariarkkipiispaksi.
Jegor Orudžev

Jegor Orudžev vuonna 2013.
Jegor Orudžev (ven. Его́р Ору́джев, s. 16. lokakuuta, 1995 Pietari, Venäjä) on venäläinen moottoriurheilija. Orudžev aloitti Karting-uransa vuonna 2006. Hän päätyi KF2-luokkaan vuonna 2011 sijoittuen kolmanneksi WSK Euro Series -luokassa. Vuonna 2012 Orudžev aloitti kilpauransa Ranskan Formula 4 -sarjassa saavuttaen kaksi palkintosijaa sijoittuen sarjan kymmenenneksi. Samana vuonna hän kilpaili muutamia kilpailuja Eurocup Formula Renault ja Formula Renault Alps -sarjoissa. Vuonna 2013 Orudžev kilpaili täyden kauden Eurocup Formula Renault -sarjassa saavuttaen yhden palkintosijan sijoittuen sarjan seitsemänneksi. Samana vuonna hän kilpaili myös Alps -sarjassa saavuttaen kaksi palkintosijaa sijoittuen sarjan viidenneksi. Vuonna 2014 Orudžev jatkaa Eurocup -sarjassa saavuttaen kolme palkintosijaa kauden aikana sijoittuen loppupisteissä kahdeksanneksi. Samana vuonna hän kilpaili Toyota Racing Series -sarjassa voittaen kolme kilpailua sijoittuen sarjan kuudenneksi ja myös muutamia kilpailuja Britannian Formula 3 -sarjassa voittaen yhden kilpailun. Vuonna 2015 Orudžev kilpaili Formula Renault 3.5 -sarjassa Arden -tallin kuljettajana. Hän saavutti kaksi voittoa ja kaksi kakkossijaa kauden aikana sijoittuen sarjan viidenneksi.
Z37

| Z37 |
| --- | --- |


Aluksen vaiheet
Rakentaja:  Germaniawerft, Kiel
Kölinlasku:  1940
Laskettu vesille:  24. helmikuuta 1941
Palveluskäyttöön:  16. heinäkuuta 1942
Poistui palveluskäytöstä:  tuhoutunut tulipalossa elokuussa 1944
Tekniset tiedot
Uppouma:  2 637 t (standardi) 3 575 t (kuormattu)
Pituus:  127 m (kokonaispituus)
Leveys:  12 m
Syväys:  3,9 m
Koneteho:  2 x Wagner-turbiinia 70 000 shp
Nopeus:  36 solmua
Miehistöä:  315
Aseistus
Aseistus:  4 x 15 cm tykkiä 4 x 3,7 cm ilmatorjuntatykkiä 10 x 2 cm ilmatorjuntatykkiä 8 x 533 mm torpedoputkea 76 x miinaa 4 x syvyyspomminheitintä
Z37 oli Saksan laivaston tyypin 1936 Mob hävittäjä toisessa maailmansodassa.
Valmistus

Alus tilattiin 19. syyskuuta 1939 Germaniawerftiltä Kielistä, missä köli laskettiin 1940 telakkanumerolla 627. Alus laskettiin vesille 24. helmikuuta 1941 ja valmistui 16. heinäkuuta 1942.
Palvelus

Alus tuhoutui elokuussa 1944 tulipalossa.
Jonas Bjerre

Jonas Bjerre esiintymässä Mew’n konsertissa Roskilde Festivalilla vuonna 2012.
Jonas Bjerre (s. 21. syyskuuta 1976) on tanskalainen muusikko. Hän on Mew-yhtyeen laulaja ja kitaristi, ja sanoittaa suurimman osan yhtyeen kappaleista. Bjerre on myös tehnyt Mew’n live-esiintymisissä nähtävät animaatiot. Bjerre vaikuttaa myös yhtyeissä Apparatjik ja Diamonds for Eyes.
Bjerren ääni on epätavallisen korkea ja alakuloinen, mikä tekee Mew’n esitykset omaleimaisiksi. Bjerre voitti Danish Music Awards -palkinnon vuoden tanskalaisena laulajana vuonna 2006. Koulusivistyksensä Bjerre on saanut Bernadotteskolessa ja Aurehøj Amtsgymnasiumissa.
Johann Hermann Bauer

Johann Hermann Bauer (30. kesäkuuta 1861 Praha, Itävalta-Unkari – 5. huhtikuuta 1891 Görz, Itävalta-Unkari) oli itävaltalainen shakinpelaaja.
Hän syntyi Böömissä, joka oli osa Itävalta-Unkaria. Bauer muutti Wieniin ja voitti shakkimestarin tittelin Frankfurtissa 1887. Hänen paras turnauksensa oli Grazin vuoden 1890 turnaus, jossa hän tuli toiseksi ennen Emanuel Laskeria.
Bauer voitti ottelut Fleissigia, Albini ja Marcoa vastaan vuosina 1890 ja 1891.
Hän on myös tunnettu tappiostaan Emanuel Laskerille tämän kuuluisalla kaksoilähetinuhrauksella.
Bauer kuoli tuberkuloosiin 29 vuoden iässä.
Aiheesta muualla

Johann Hermann Bauer ChessGames.com-sivustolla (englanniksi)
Ylikiiminki (taajama)

Ylikiiminki eli Ylikiimingin kirkonkylä on taajama Ylikiimingin kaupunginosassa Oulussa. Taajama oli myös 31.12.2008 saakka Ylikiimingin kunnan kuntakeskus. Taajaman väkiluku vuonna 2005 oli 949 ja pinta-ala 4,8 km², josta vesialuetta 0,1 km². Vuonna 2011 taajamassa oli 380 asukasta ja sen maapinta-ala oli 1,47 km².
Taajama sijoittuu pääasiassa kapealle Kirkkoharjun–Marttilanharjun alueelle Ouluntien, Muhoksentien, Puolangantien ja Joloksentien liittymäkohtien välialueelle, Kiiminkijoen eteläpuolelle. Kirkonkylän alue käsittää Marttilanharjun, Makasiinikankaan ja Kirkkoharjun kulmakunnat sekä joen pohjoispuolella sijaitsevan Kirkkosaaren, joka on pääosin rakentamaton.
Maisemaa hallitsee tasaisesta pelto- ja korpimaisemasta kohoava Marttilanharju, sekä sen länsipuolella oleva Kirkkoharju. Näiden väliin jää Makasiinikangas, jonka maamerkkinä on vuonna 1928 valmistunut suojeluskuntatalo, Vesaisenlinna. Ylikiimingin kirkko ja kirkonkylän hautausmaa sijaitsevat Kirkkoharjun laella.
Alueet > Taajama-alue

Varsinainen Ylikiimingin taajama käsittää Kiiminkijokivarren etelärannan alueen Marttilanharjulta idässä Ylikiimingin kirkolle ja Kirkkoharjulle lännessä. Näiden väliin jää Makasiinikangas. Taajama-alue on kapea ja rajoittuu pohjoisessa jokeen ja etelässä Ouluntiehen sekä Puolangantiehen. Taajama-aluetta halkoo lännestä itään vanha maantie, kirkolta alkava Kirkkoranta (entinen Kirkkotie), joka jatkuu Joloksentien itäpuolella Harjutienä.
Ylikiimingin suuralueen palvelut ovat keskittyneet Harjuntien varteen Marttilanharjun rinteille. Entisen kunnan koulukeskus, Ylikiimingin koulu sijaitsee Marttilanharjulla.
Harjutien varressa on edelleen vanhoja aittarakennuksia.
Alueet > Muut alueet > Murtomaa–Ukonkangas

Murtomaan–Ukonkankaan alue on 1970–1980-luvun lähiötyylinen kylämäinen alue, joka muodostaa vanhan kirkonkylän alueen eteläisimmän osan. Sen eteläinen osa, Murtomaa, sijaitsee samannimisellä harjulla varsinaisesta taajamasta noin kilometrin etelään. Puolisen kilometriä Murtomaan pohjoispuolella sijaitsee Ukonkangas. Lähiöalueita erottaa Kortesuo, ja alueiden rakennuskanta koostuu pääasiassa yksikerroksisista 1980-luvun omakotitaloista.
Murtomaa on 1990-luvulta lähtien laajentunut länteen pitkin harjua, kun taas Ukonkankaan asuntokannan laajeneminen käytännössä pysähtyi 1980-luvun lopussa. Kylätoimikunta rakennutti alueiden väliin Muhoksentien varteen 1990–luvun alussa pallokentän. Alueella on myös pien- ja keskisuurten yritysten toimitiloja Ouluntien ja Muhoksentien varrella. Kylistä on myös 1980–luvun lopulla rakennettu kevyen liikenteen tieyhteys Ylikiimingin koululle.
Alueet > Muut alueet > Ukkolanmäki

Ukkolanmäki sijaitsee noin kilometrin länteen Ylikiimingin kirkolta. Nimensä alue on saanut mäen päällä olevasta Ukkolan maatilasta. Se on kapea kylämäinen kevättulvilta suojassa olevalle harjualueelle rakennettu kylä Kiiminkijoen etelärannalla. Aluetta halkoo Ouluntie. Alue on asutusalueena vanhaa, mutta vain harva vanha rakennus on säilynyt, sillä tontit ovat hyvin pirstaleisia. Alueella on aiemmin sijainnut muun muassa Tielaitoksen toimipiste.
Rakennuskanta on omakotitaloja, vanhimpien ollessa 1900-luvun ensimmäiseltä neljännekseltä. Vanhalla tielaitoksen tontilla on korjaamo/huolto toimintaa. Kevyen liikenteen väylä  Kirkonkylältä Vesalaan valmistui 2015. Aluetta ei ole vielä toistaiseksi kaavoitettu lähiötyylistä rakentamista varten. Ukkolanmäelle ei asemakaavan puuttumisen vuoksi ole tulevaisuudessa tulossa lisää asutusta.
Kuvia

Ylikiimingin Harjutie.
Ylikiimingin kirkko.
Vesaisenlinna.
Kotiseutumuseon alue.
Harjurinne Ouluntielle.
Zou

| Zou Ζου |
| --- | --- |
 Zou
 Koordinaatit: 35°9′21″N, 26°6′25″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Lasíthi
Kunta:  Siteía
Hallinto:  
 – Asutustyyppi:  kylä
 – Kallikrates-koodi:  7204011503
Väkiluku (2011):  32
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Zou (kreik. Ζου, myös Zhou) on Kreikan kylä, joka sijaitsee Kreetan saarella. Se kuuluu hallinnollisesti Siteían kuntaan, Lasíthin alueyksikköön ja Kreetan alueeseen. Kylän väkiluku on 32 (vuonna 2011).
Zou sijaitsee Kreetan itäosassa noin seitsemän kilometriä etelään Siteían kaupungista. Se on osa Stavroménoksen kyläyhdyskuntaa. Kylän nimi tulee mahdollisesti turkin kielen ”vettä” tarkoittavasta sanasta, ja alueen lukuisista virroista johdetaankin vettä Siteíaan. Venetsialaisella ajalla kylästä käytettiin nimimuotoja Sis(s)u ja Xisu. Tuolloin kylässä oli asukkaita kymmenen kertaa enemmän kuin nykyään, yli 300.
Zoun minolaisen huvilan raunioita.
Minolainen huvila

Zou on myös minolaisaikaisen ”huvilan” arkeologinen kohde, joka sijaitsee kylän lähellä Siteíaan johtavan tien varressa ja on saanut nimensä kylästä. Huvila rakennettiin keskiminolaisella kaudella MM IIIB eli uudella palatsikaudella eli noin 1750–1700 eaa. ja se oli käytössä myöhäisminolaiselle kaudelle LM IA eli noin 1700–1600 eaa. saakka. Näin se edustaa eräänlaista välivaihetta keskiminolaisen ja myöhäisminolaisen rakentamisen välillä. Siihen on kuulunut ainakin 20 huonetta, jotka on rakennettu viidelle pengertasolle.
Paikan arkeologiset kaivaukset suoritti Nikólaos Platón vuosina 1955–1956. Osa rakennuksesta on tuhoutunut nykyisen tien rakentamisen yhteydessä.
Aiheesta muualla

Kuvia tai muita tiedostoja aiheesta Zoun minolainen huvila Wikimedia Commonsissa
Jorma Halonen

Jorma Antero Halonen (s. 1948) toimi vuosina 2005–2008 ruotsalaisen AB Volvo -konsernin varapääjohtajana. Hän jäi eläkkeelle huhtikuun alusta 2008. Aikaisemmin hän toimi Volvo Lastvagnar -yhtiön toimitusjohtajana ja tätä ennen muun muassa Scaniassa ja Philipsissä.
Jonas Britschgi

| Henkilötiedot |
| --- | --- | --- | --- |
Syntymäaika: 12. marraskuuta 1982 (ikä 41)
Syntymäpaikka: Maarianhamina, Suomi
Pelipaikka: hyökkääjä
Pituus: 182 cm
Seura
Seura: GrIFK
Pelinumero: 16
Junioriseurat
1994–1999: Akilles
Seurat
| Vuodet | Seura | O | (M) |
| 2000 | KU | 22 | (7) |
| 2001 | HIK | 15 | (1) |
| 2002 | Kiffen | 19 | (7) |
| 2003 | IFK Mariehamn | 20 | (2) |
| 2004 | Honka | 22 | (10) |
| 2005–2006 | VPS | 34 | (9) |
| 2006 | → Kiisto (laina) | 5 | (3) |
| 2007–2008 | VIFK | 51 | (7) |
| 2010 | GrIFK | 24 | (7) |
| 2011–2013 | HIFK | 55 | (7) |
| 2014– | GrIFK | 129 | (35) |
| Yhteensä | Yhteensä | 396 | (95) |
 Seurajoukkueuran tilastot kattavat vain kansalliset sarjat, päivitetty 3. helmikuuta 2022.
Jonas Britschgi (s. 12. marraskuuta 1982 Maarianhamina) on suomalainen jalkapalloilija ja futsalpelaaja, joka edustaa Ykkösessä pelaavaa GrIFK:ta jalkapallossa ja Porvoon Akillesta futsalissa. Hänen pelipaikkansa on hyökkääjä.
Britschgi aloitti jalkapallon nykyisen futsalseuransa Porvoon Akilleksen riveissä. Britschgi on ollut Suomen futsalmaajoukkueen pelaaja. Britschgi on pelannut 11 ottelua Veikkausliigassa.